1510.

Godina **1510** (**[[rimski brojevi|MDX]]**) bila je redovna godina koja počinje u utorak (1. jan./sij. po julijanskom kalendaru).

## Događaji
* 6. 2. - Navodno prokrvario Sveti križić na Hvaru - početak tradicije Za križen. 
* 24. 2. - Venecijanski Senat prihvatio oštre mirovne uslove pape Julija II., a ovaj skinuo interdikt s općine.
* 1. 3. - Francisco de Almeida poginuo u sukobu sa Hotentotima u južnoj Africi. 
* 12. 3. - Mircea III Dracul nakratko postaje vladar Vlaške, nakon što je njegov otac Mihnja Zli ubijen od Dmitra Jakšića, pristalice njegovih vlaških protivnika. 
* mart - Rat Cambraiske lige: francuski kralj Luj XII napao Veneto.
* maj - Francuzi uzeli Vicenzu Mlečanima.
* jun - Car Maksimilijan I poslao poverenika bosanskom paši Feriz-begu sa pozivom da napadne Mletke.
* 5. 7. - Ugarski sabor odlučio da povede rat za Dalmaciju protiv Mlečana (bez efekta). 
* 6. 7. - Kralj Vladislav II. obnovio primirje sa Turcima (ali bosanski i hercegovački sandžaci ne mare za to). 
* jul - Ofanziva novoformiranog saveza pape i Mlečana protiv Francuza. 
* 19. 7. - U Brandenburgu spaljeno 38 Jevreja zbog navodnog skrnavljenja hostije.
* avgust - Mlečani povratili Vicenzu, udružene snage pod komandom della Rovere zauzele Modenu 17. 8.; papa ekskomunicirao Alfonsa I d'Este kako bi mu uzeo Ferraru.
* 2. 12. - Bitka kod Merva, safavidski šah Ismail I porazio i ubio buharskog kana Muhameda Šejbanija - Horasan se vraća Persiji. 
* 10. 12. - Afonso de Albuquerque definitivno zauzeo Gou (prethodno ju je držao od 17. 2. do 30. 5.) od Yusuf Adil Shaha - grad ostaje portugalski do 1961 (→ Portugalska Indija).

### Tokom/tijekom godine
* Počinje **[[Hvarska buna]]** s Matijem Ivanićem na čelu (traje do 1514). 
* 1509-10 - Studentski neredi u Erfurtu. 
* Španci (Pedro Navarro) zauzeli Alžir (do 1516) i Béjaïu (do 1555), Tripoli (u španskim pa hospitalerskim rukama do 1551); u Panami Diego de Nicuesa osnovao Nombre de Dios a Vasco Núñez de Balboa Santa María la Antigua del Darién. 
* Vasilije III., veliki knez Moskve osvojio Pskovsku Republiku. 
* Jakob Fugger ostao sam na čelu trgovačke kuće. 
* Toma Bakač preuzima upravu zagrebačke biskupije, imenovan kardinalom. 
* "Hrvatska kronika" Dominika Papalića. 
* Posljednji pomen hrvatskog plemena Karinjana. 
* 1510-11 - Martin Luther boravi u Rimu tokom zime.

## Rođenja

* 22. 7. - Alessandro de' Medici, vladar Firence († 1537)
* Stevan Berislavić, srpski despot († 1535)
* Safa Gerej, kazanski han († 1549)
* ca. Nikola Dimitrović, dubrovački hrvatski pjesnik († 1553-55)

## Smrti

* januar - Niccolò di Pitigliano, mletački vojskovođa (* 1442)
* 1. 3. - Francisco de Almeida, portugalski moreplovac (* ca. 1450)
* 27. 3. - Beatrica Frankopan, hrvatska plemkinja (* 1480)
* 17. 5. - Sandro Botticelli, italijanski slikar (* ca. 1445)
* 10. 7. - Katarina Kornaro, bivša kiparska kraljica (* 1454)
* 2. 12. - Muhamed Šejbani, uzbečki kan (* ca. 1451)
* 31. 10. - Bianca Maria Sforza, sveta rimska carica (* 1472)
* Agüeybaná, domorodački vladar na Portoriku 
* Giorgione, italijanski slikar (* 1477/78)
* ca. Gülbahar II Hatun, majka Selima I (* 1453)

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)